Trichonotuloides

se systematisk inndeling

Trichonotuloides er en slekt av biller som hører til familien skarabider (Scarabaeidae) i gruppen skarabider (Scarabaeoidea).

 Utseende 
Små (3,5 - 6 millimeter), avlangt-ovale, nokså matte og litt hårete, mørkbrune til svarte gjødselbiller. Hodet er stort og skovlformet, "snuten" (clypeus) rundet, ganske lite innbuktet i midten. Pronotum er avrundet firkantet, mye bredere enn langt, ganske kraftig og grovt punktert. Dekkvingene er nokså jevnbrede. Beina er middels kraftige, for-leggene har to butte tenner. Gruppen utmerker seg ved å være tydelig hårete, ulikt de fleste andre gjødselbiller.

 Levevis 
Disse billene lever i møkk og er hyppigst på steder der husdyr beiter.

 Utbredelse 
Gruppen er utbredt i Mellom-Amerika (Mexico og Guatemala).

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gjødselbiller, Aphodiinae Leach, 1815
 slekten  Trichonotuloides Balthasar, 1945 
 Trichonotuloides alfonsinae Dellacasa, Dellacasa & Gordon, 2014
 Trichonotuloides glyptus (Bates, 1887)
 Trichonotuloides hansferyi Dellacasa, Dellacasa & Gordon, 2014
 Trichonotuloides latecrenatus (Bates, 1887)

 Kilder 
 M. Dellacasa, G. Dellacasa og M.G. Gordon (2014) Systematic revision of the genus Trichonotuloides Balthasar, 1945 with description of two New Mexican species (Coleoptera: Scarabaeidae: Aphodiinae). Insecta Mundi 0383: 1-9 
 Liste over artene
 Liste over artene

 Eksterne lenker 



Kategori:Gjødselbiller
Kategori:Biller formelt beskrevet i 1945
Kategori:Dyr formelt beskrevet av Vladimir Balthasar